আমিন উদ্দীন কাতিয়া
আমিন উদ্দীন কাতিয়া (১৯১৮ – ২০১০) ছিলেন একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি দারুল হাদীস আল মাদানীয়াসহ বৃহত্তর সিলেট ও নেত্রকোনার অর্ধশত মাদ্রাসা-মসজিদের প্রতিষ্ঠাতা ও পরিচালক ছিলেন। রাজনৈতিক জীবনে তিনি জমিয়তে উলামায়ে ইসলাম বাংলাদেশের সাথে জড়িত ছিলেন। জমিয়তের মনোনয়নে ১৯৭০ সালের সাধারণ নির্বাচনে তিনি জাতীয় পরিষদ এম.এন.এ. নির্বাচিত হন। তিনি আযাদ দ্বীনী এদারায়ে তালীম বাংলাদেশের উপদেষ্টা ছিলেন।